มีโอกาสมาพักผ่อนที่ Rocky point resort ทับสะแก ถ้าเดินทางมาจากกรุงเทพฯ ก็ไม่ใกล้ไม่ไกล รีสอร์ทบรรยากาศเงียบ สงบ เย็น สบาย 
มื้อค่ำทานอาหารในรีสอร์ท มีอาหารให้เลือกพอสมควร สั่งเมนูแนะนำ แกงส้มใบกะเพรา คือเพิ่งเคยเห็นเป็นที่แรก สั่งใส่ปลากะพงค่ะ ราคา150 บาท แกงส้มรสเปรี้ยวนำ กลิ่นใบกะเพรา จะมากลบกลิ่นคาวปลา อร่อย แปลกดีค่ะ ปลาชิ้นใหญ่ เนื้อแน่น แต่ต้องระวังก้างนิดนึง
เมนูแนะนำอีกอย่างกุ้งทอดซอสมะขาม ราคา 150 บาท กุ้งทอดกรอบ ราดซอสมะขามเปรี้ยว หวาน มีความหอมจากหอมเจียว กุ้งทอดกรอบนอกนุ่มใน ซอสมีความเปรี้ยวจึงไม่เลี่ยนเลยสำหรับเมนูนี้ อร่อยต้องลอง
ลาบทะเล ราคา 150 บาท สั่งไม่ใส่ปลาหมึก จึงใส่ปลากะพงกับกุ้ง จานนี้รสกำลังดี เปรี้ยว เค็ม หวานนิดๆ ไม่เผ็ดมาก ปลาชิ้นใหญ่เนื้อแน่น กุ้งแม้จะตัวไม่ใหญ่มากแต่ก็เคี้ยวหนึบค่ะ
เมนูสุดท้ายเป็นผัดบลอคโคลี่กับกุ้ง ราคา 120 บาท ใส่กุ้งเยอะอีกแล้ว ผักกรอบ รสเค็มๆ มันๆ ทานกับข้าวสวยกำลังอร่อย
ห้องอาหารมีที่นั่งเยอะ สบายๆ มองวิวทะเล อาหารได้ไว พนักงานยิ้มแย้ม บริการดีทุกคน รสชาติอร่อย ราคาไม่แพงเกินไปค่ะ